Pielikums Nr.1

**Kopsavilkums par saņemtajiem atbildīgo iestāžu ierosinājumiem ieviešanas vienkāršošanai un paātrināšanai**

* Aktualizējot Sadarbības partneru darba grupas par Eiropas Savienības struktūrfondu un Kohēzijas fonda (turpmāk – ES fondi) jautājumiem 2017.gada 19.jūlijā sēdē izskatīto jautājumu par iespējamajiem risinājumiem paātrināt ES fondu investīciju projektu ieviešanu, 2017.gada 28.jūlijā visām ES fondu ieviešanā atbildīgajām iestādēm tika izsūtītas vēstules, aicinot pārskatīt to pārziņā esošo specifisko atbalsta mērķu vai pasākumu ieviešanas nosacījumus, un līdz 2017.gada 1.septembrim informēt par plānoto rīcību.
* Saņemtas atbildes vēstules no EM, IZM, KM, LM, TM, VARAM, VM, VKanc un ZM.

| **Ministriju priekšlikumi** | **VI viedoklis/ nepieciešamā rīcība** |
| --- | --- |
| **Ekonomikas ministrija** | |
| 1. EM atbilstoši MK 25.07.2017.sēdes protokolēmumā dotajam uzdevumam **veiks analīzi** par 1.2.1.1.pasākuma**[[1]](#footnote-1)** 1.un 2.atlases kārtas ietvaros sasniegtajiem rezultātiem un **līdz 01.12.2017. iesniegs izskatīšanai MK grozījumus 1.2.1.1.pasākuma MK noteikumos**, kas ir nepieciešami 4.kārtas izsludināšanai. | Atbildīgā iestāde (turpmāk – AI) veic nepieciešamās darbības ES fondu investīciju projektu ieviešanas paātrināšanai. |
| 1. Ņemot vērā līdz šim sasniegtos 1.2.1.2.pasākuma[[2]](#footnote-2) rezultātus, tajā tiek plānoti būtiski grozījumi. Jau pašlaik **tiek saskaņoti MK noteikumu grozījumi** (VSS 13.07.2017.), **kas paplašina 1.2.1.2.pasākuma tvērumu ar atbalstu jaunuzņēmumiem**; tāpat tiek **plānots grozīt MVK inovāciju vaučeru atbalsta nosacījumus** (atbilstoši EK piesaistītā eksperta rekomendācijām), paredzot vaučeru intensitātes kāpināšanu, pāreju uz dinamisko iepirkumu, mazāka apjoma vaučeru atbalsta instrumenta ieviešanu, palielinātu maksimālā finansējuma apjomu komercializācijas fonda projektiem u.c. | AI veic nepieciešamās darbības ES fondu investīciju projektu ieviešanas paātrināšanai.  2017.gada 13.jūlijā VSS izsludinātie grozījumi ir apstiprināti MK 2017.gada 31.oktobrī. |
| 1. EM ir veikusi grozījumus 1.2.1.4.pasākuma[[3]](#footnote-3) MK noteikumos (apstiprināti MK 25.07.2017), lai izsludinātu 2.atlases kārtu (pēc būtības 1.2.1.4.pasākuma ieviešanas koncepts netika mainīts); 31.08.2017.VSS izsludināti jauni grozījumi, kas paredz celt atbalsta intensitāti otrajā atlases kārtā. | AI veic nepieciešamās darbības ES fondu investīciju projektu ieviešanas paātrināšanai.  2017.gada 31.augustā VSS izsludinātie grozījumi ir apstiprināti MK 2017.gada 10.oktobrī. |
| 1. Lai paātrinātu ES fondu projektu ieviešanu, **ir izstrādāti grozījumi 1.2.2.3.pasākuma[[4]](#footnote-4) MK noteikumos**. Grozījumi ir izsludināti saskaņošanai VSS 10.08.2017. Grozījumi paredz palielināt atbalsta intensitāti un paplašināt attiecināmās izmaksas. | AI veic nepieciešamās darbības ES fondu investīciju projektu ieviešanas paātrināšanai.  Vadošā iestāde 2017.gada 6.decembrī ir saskaņojusi 1.2.2.3. pasākuma MK noteikumu grozījumu projektu. Ir plānots, ka MK noteikumu grozījumi tiks apstiprināti līdz 2017. gada beigām. |
| 1. Ņemot vērā, ka vēl nav saņemts EK viedoklis par pārdalēm starp **FI** un **3.1.1.5.pasākumu** **“Atbalsts ieguldījumiem ražošanas telpu un infrastruktūras izveidi vai rekonstrukcijai”**, līdz ar to turpmākās darbības būs zināmas tikai pēc EK viedokļa saņemšanas. | EK 2017.gada 6.septembrī ir sniegusi viedokli par EM sagatavoto priekšlikumu par pārdalēm no FI uz grantiem (MVU) 3.1.1.5.pasākuma otrās kārtas ietvaros, t.sk. aktualizēto FI pieejamības tirgus nepilnību novērtējumu, tostarp EM secinājumu, ka DP grozījumi nav nepieciešami, savukārt attiecībā uz 3.1.1.5.pasākuma otro kārtu norādot, ka EM jāprecizē pasākuma pieprasījums, it īpaši, papildinot piedāvātā atbalsta mehānisma pamatojumu un skaidrojot plānoto atbalstīto projektu reālo ietekmi uz uzņēmēju konkurētspējas veicināšanu (iepriekš minētais jāņem vērā arī kritēriju sagatavošanā), un jāiesniedz kopā ar 3.1.1.5.pasākuma otrās kārtas kritēriju komplektu izskatīšanai AK/UK.  28.novembra UK sēdē tika izskatīts EM izstrādātais dokuments “Aktualizēts tirgus nepilnību izvērtējums finanšu pieejamības jomā: Finanšu instrumentu programmu īstenošanas progresa ziņojums” un ALTUM izstrādātās indikatīvās investīciju stratēģijas. Tika panākta vienošanās, ka EM jāveic precizējumi tirgus nepilnību izvērtējumā un to jāiesniedz 14.decembra AK.   * Attiecībā uz 3.1.1.5.pasākuma otro kārtu - EM jāprecizē pārdales pamatojumu atbilstoši Eiropas Komisijas norādījumiem un līdz 2017.gada 31.decembrim jāiesniedz to kopā ar 3.1.1.5.pasākuma otrās kārtas kritēriju komplektu izskatīšanai AK, kā arī vienlaikus 3.1.1.5.pasākuma otrās kārtas MK noteikumus vai noteikumu grozījumus jāizsludina VSS, lai būtu iespējams MK tos apstiprināt ne vēlāk kā 2018.gada martā. * Ņemot vērā, ka priekšlikums par ERAF pārdali paredz arī virkni grozījumu finanšu instrumentu ieviešanu regulējošos MK noteikumus un arī līgumā ar Altum, lūdzam EM apzināt visus nepieciešamos grozījumus un informēt par plānoto grozījumu kopējo sarakstu, tostarp nodrošinot, ka:   + - saistītie MK noteikumu grozījumi VSS tiek izsludināti līdz 2017.gada beigām;     - Altum līgumisko attiecību izmaiņas stājas spēkā līdz 2018.gada februāra beigām. |
| 1. Lai paātrinātu **3.1.1.6.pasākuma “Reģionālie biznesa inkubatori un radošo industriju inkubators”** progresu, pasākuma ietvaros LIAA plāno slēgt vispārīgās vienošanās uz atsevišķiem standartizētiem pakalpojumiem (grāmatvedība, mārketings, juridiskais nodrošinājums u.c.), kas ļautu ātrāk nodrošināt inkubējamos komersantus ar pakalpojumu, attiecīgi arī paātrinātu pasākuma ieviešanu. Papildus, pirmajā inkubācijas gadā komersantiem tiks nodrošināta iespēja pretendēt uz pasākuma ietvaros paredzēto grantu atbalstu. Attiecīgi līdz šī gada beigām/nākamā gada sākumam tiks veikta arī grantu piešķiršana komersantiem; | AI veic nepieciešamās darbības ES fondu investīciju projektu ieviešanas paātrināšanai.  Jautājums izskatīts arī Sadarbības partneru darba grupas par ES fondu jautājumiem (turpmāk – KDG) 2017.gada 24.oktobra un 24.novembra sēdē, kur pieņemta zināšanai EM sniegtā informācija par biznesa inkubatoru pārklājumu un sasniegtajiem rezultātiem. |
| 1. 2017.gada IV ceturksnī tiks sagatavoti grozījumi **3.2.1.1.pasākuma „Klasteru programma”** īstenošanas noteikumos, kas paredzēs plašāku attiecināmo izmaksu tvērumu attiecībā uz komandējumu un darba braucienu izmaksām. | AI informēja VI, ka minētie grozījumi netiks virzīti, attiecīgi problēma saistībā ar izmaksu tvērumu attiecībā uz komandējumiem tika atrisināta spēkā esošo MK noteikumu par 3.2.1.1.pasākuma īstenošanu ietvaros. |
| 1. Plānots 07.09.17 VSS izsludināt **3.2.1.2.pasākuma “Starptautiskās konkurētspējas veicināšana”** īstenošanas noteikumu grozījumus, kas nodrošinātu finansējuma pietiekamību projektā “Starptautiskās konkurētspējas veicināšana” ilgākam laika periodam, ņemot vērā komersantu aktīvo interesi par pasākumu, un projekta “Atbalsts tūrismam” rezultātu kāpināšanu. | AI veic nepieciešamās darbības ES fondu investīciju projektu ieviešanas paātrināšanai.  3.2.1.2.pasākuma MK noteikumu grozījumu projekts tika apstiprināts MK 2017.gada 28.novembrī. |
| **Izglītības un zinātnes ministrija** | |
| 1. Attiecībā par 1.1.1.1.pasākumu “Praktiskas ievirzes pētījumi” un 1.1.1.2.pasākumu “Pēcdoktorantūras pētniecības atbalsts”, kuru ietvaros jau notiek projektu īstenošana, informējam, ka saskaņā ar Ministru kabineta 2016.gada 8.novembra protokollēmuma (protokols Nr. 60; 60§) 4.punktu, IZM izstrādā informatīvo ziņojumu par 1.1.1.1.pasākuma pirmās projektu iesniegumu atlases kārtas un 1.1.1.2.pasākuma pirmās pētniecības pieteikumu atlases kārtas rezultātu analīzi un priekšlikumiem turpmāko atlases kārtu saturiskiem un procedurāliem uzlabojumiem. Minētā informatīvā ziņojuma izstrādes ietvaros sadarbībā ar partneriem tiek vērtēta nepieciešamība veikt precizējumus nākamo atlases kārtu dokumentācijā, lai nodrošinātu iespējami operatīvu un optimālu projektu iesniegumu un pētniecības pieteikumu sagatavošanas procesu, kā arī paātrinātu apstiprināto projektu ieviešanu. | AI veic nepieciešamās darbības ES fondu investīciju projektu ieviešanas paātrināšanai.  2017.gada 16.novembrī 1.1.1.1.pasākuma kritēriji tika izskatīti apakškomitejas sēdē. Pēc precizēšanas tie tiks virzīti apstiprināšanai Uzraudzības komitejas rakstiskajā procedūrā.  Grozījumi 1.1.1.1.pasākuma MK noteikumos tika pieteikti kā MK lieta 2017.gada 9.novembrī un pašlaik norit to saskaņošana. |
| 1. 1.1.1.4.pasākuma “P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” projektu iesniegumu atlase uzsākta š.g. 14. martā, ir iesniegti visi plānotie projektu iesniegumi un šobrīd turpinās iesniegto projektu iesniegumu vērtēšana. Projektu iesniegumu vērtēšanas posmā nav konstatēti nosacījumi, kas varētu kavēt projektu īstenošanu. | VI pieņem zināšanai. |
| 1. 1.1.1.5.pasākuma “Atbalsts starptautiskās sadarbības projektiem pētniecībā un inovācijās” 1.kārtas projektu iesniegumu atlase uzsākta š.g. 29. augustā, 2.kārtas atlases dokumenti ir saskaņoti š.g. 14.septembrī, savukārt 3. kārtas atlasei šobrīd tiek skaņoti atlases dokumenti. Skaidrojam, ka par 1.1.1.5.pasākuma projektu iesniegumu iesniegšanai un īstenošanai sagatavojamo dokumentāciju tika panākta vienošanās ar visām pasākuma īstenošanā iesaistītajām pusēm Ministru kabineta noteikumu (28.06.2017 Nr.315) saskaņošanas procesā. Šobrīd neesam konstatējuši nekādus kavējošus nosacījumus projektu iesniegumu iesniegšanai vai projektu īstenošanai. | VI pieņem zināšanai. |
| 1. 8.1.1.SAM “Palielināt modernizēto STEM, tajā skaitā medicīnas un radošās industrijas, studiju programmu skaitu” projektu iesniegumu atlase uzsākta š.g. 14.martā, ir iesniegti visi plānotie projektu iesniegumi un šobrīd turpinās iesniegto projektu iesniegumu vērtēšana. Projektu iesniegumu vērtēšanas posmā nav konstatēti nosacījumi, kas varētu kavēt projektu īstenošanu. | AI veic nepieciešamās darbības ES fondu investīciju projektu ieviešanas paātrināšanai.  VI iesaiste šobrīd nav nepieciešama. |
| 1. 8.1.2.SAM “Uzlabot vispārējās izglītības iestāžu mācību vidi” 1.kārtas projektu iesniegumu atlase uzsākta š.g. 10. jūlijā, 2., 3. kārtas atlase – š.g. 16. februārī. 8.1.2. SAM projektu iesniegumu vērtēšanas kritēriji paredz vidēju vai zemu projektu iesniegumu gatavības pakāpi projektā paredzētajiem būvdarbiem, t.i., par vismaz vienu 8.1.2.SAM projektā paredzētu būvi ir jābūt saņemtai: (1) būvatļaujai ar būvvaldes atzīmi par projektēšanas nosacījumu izpildi, vai (2) būvatļaujai ar projektēšanas un būvdarbu uzsākšanas nosacījumiem. IZM vērtējumā vēl zemāku prasību noteikšana projektu iesniegumu gatavības pakāpei nav atbalstāma, tai skaitā ievērojot, ka Ministru kabineta noteikumi par SAM 8.1.2. ieviešanu (24.05.2016 Nr.323), paredz, ka izmaksas ir attiecināmas no noteikumu spēkā stāšanas dienas, izņemot būvprojekta izstrādes vai aktualizēšanas izmaksas un neatkarīgas būvekspertīžu veikšanas un tehniskās apsekošanas izmaksas, kas ir attiecināmas no 2014. gada 1. janvāra. Šobrīd 2. un 3. atlases kārtā jau ir iesniegti 19 projektu iesniegumi (tai skaitā noslēgti 2 līgumi par projekta īstenošanu), savukārt kavēšanās ar projektu iesniegumu iesniegšanu (līdz ar to - pieprasījumi par projektu iesniegumu iesniegšanas termiņu pagarinājumu) ir saistīti ar ārējiem apstākļiem, piemēram, būvprojektu izstrādes aizkavēšanos (tai skaitā, iepirkuma procedūru noslēgšanās bez rezultātiem, būvprojekta izstrādātāji kavē līgumā noteikto termiņu izpildi) un būvdarbu iepirkumu procedūru aizkavēšanos (tai skaitā, iepirkumu līgumu slēgšanas kavēšanās, kas skaidrojuma ar sākotnējo būvdarbu izmaksu aplēšu pārsniegumu). | IZM jau šobrīd projektu iesniegumu vērtēšanas kritērijos attiecībā uz projektu iesniegumu gatavības pakāpi ir noteikusi atvieglojumu, ka augstai gatavības pakāpei ir jābūt vismaz vienam no objektiem, kuros plānots veikt ieguldījumus viena projekta ietvaros. |
| 1. 8.1.3. SAM “Palielināt modernizēto profesionālās izglītības iestāžu skaitu” lielākā daļa projektu ir īstenošanā, savukārt projektu iesniegumu, kas vēl nav iesniegti, izstrādes kavēšanās nav tiešā veidā saistīta ar ieviešanas nosacījumiem. Piemēram, Ventspils Tehnikuma gadījumā ilgstoši netika panākta vienošanās ar nozaru ekspertu padomi par iegādājamā aprīkojuma sarakstu. Lai arī nozares ekspertu padomes saskaņojums ir priekšnosacījums projekta iesnieguma iesniegšanai, tomēr šāds viens gadījums neliecina par nepieciešamību veikt izmaiņas ieviešanas nosacījumos. Šobrīd apstiprinātajos projektos pamatā tiek izstrādāti būvprojekti, un šajā posmā nav konstatēti nosacījumi, kas varētu kavēt projektu īstenošanu. | AI veic nepieciešamās darbības ES fondu investīciju projektu ieviešanas paātrināšanai.  VI iesaiste šobrīd nav nepieciešama. |
| 1. 8.1.4. SAM “Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās” (turpmāk – 8.1.4. SAM) četriem no deviņiem apstiprinātajiem projektiem īstenošanas termiņš beidzas 2018.gadā. Finanšu rezerve 8.1.4. SAM ir 865 229 EUR, tai skaitā projektiem, kuru īstenošanas termiņš beidzas 2018.gadā - 94 297 EUR. MK noteikumu par 8.1.4.SAM īstenošanu (09.08.2016 Nr.533) 17.punkts nosaka: “Ja pēc 2019. gada 1. janvāra atbildīgā iestāde ierosina palielināt pieejamo attiecināmo finansējumu līdz šo noteikumu 8. punktā minētajam finansējuma apmēram, projekta iesniedzējam palielina pieejamo kopējo attiecināmo finansējumu līdz šo noteikumu 15. punktā minētajam apmēram, atbilstoši grozot vienošanos par projekta īstenošanu.”. Tādejādi esošajā redakcijā pozitīva Eiropas Komisijas lēmuma gadījumā par snieguma ietvara izpildi, vismaz četriem projektiem minētā punkta redakciju piemērot nevarēs.   Lūdzam Vadošo iestādi sniegt skaidrojumu optimālākajai finanšu rezerves izmantošanai 8.1.4.SAM projektiem, kuru īstenošana noslēgsies 2018.gadā, ņemot vērā, ka grozījumus projektā veikt nevarēs (projekti būs noslēgušies), savukārt vēl vienas atlases izsludināšana 8.1.4. SAM nav plānota. | VI sniegusi IZM skaidrojumu par rezerves finansējuma izmantošanas iespējām 2017.gada 20.oktobra elektroniskā pasta vēstulē. |
| 1. Konstatējot, problēmu ar pedagogu iesaisti un noslodzi 8.3.4. SAM projektā un 8.3.2.2. pasākuma projektā, kas kā kavējošs nosacījums tika identificēts tikai projektu īstenošanas posmā, tika ierosināti atbilstoši grozījumi Ministru kabineta noteikumos par konkrētā SAM ieviešanu[[5]](#footnote-5). | AI veic nepieciešamās darbības ES fondu investīciju projektu ieviešanas paātrināšanai.  VI iesaiste šobrīd nav nepieciešama. |
| 1. 8.3.6.2. pasākuma “Izglītības kvalitātes monitoringa sistēmas izveide” ieviešanai š.g. 22. augustā apstiprināti Ministru kabineta noteikumi (22.08.2017 Nr.487), uzsākts darbs pie atlases dokumentu izstrādes un saskaņošanas. Šobrīd nav konstatēti nosacījumi, kas varētu kavēt projekta iesnieguma sagatavošanu vai tā īstenošanu pēc apstiprināšanas. | AI veic nepieciešamās darbības ES fondu investīciju projektu ieviešanas paātrināšanai.  VI iesaiste šobrīd nav nepieciešama. |
| 1. Ievērojot, ka IZM pārziņā vēl tiek izstrādāti ieviešanas nosacījumu piecu SAM vai to pasākumu ieviešanai, IZM rosina izvērtēt iespējas optimizēt projektu iesniegumu atlases nolikumu izstrādes un saskaņošanas laiku. Līdzšinējā pieredze par IZM atbildībā esošajiem SAM liecina, ka projektu iesniegumu atlases nolikuma saskaņošanai lielākoties nepieciešams apmēram mēnesis pēc tā pirmreizējās saņemšanas saskaņošanai, savukārt, pirmreizējai saskaņošanai projektu iesniegumu atlases nolikums tiek iesniegts trīs līdz četru nedēļu laikā pēc tam, kad MK noteikumi par SAM vai to pasākumu ieviešanu stājušies spēkā (tātad projektu iesniegumu atlase tiek izsludināta apmēram pusotra līdz divu mēnešu laikā no MK noteikumu par SAM vai to pasākumu ieviešanu spēkā stāšanās; piemēram, 1.1.1.5. pasākums – MK noteikumi izskatīti Ministru kabinetā š.g. 6. jūnijā, stājušies spēkā – š.g. 29. jūnijā, 1. atlases kārta izsludināta š.g. 29.augustā). Gadījumos, kad projektu iesniegumu vērtēšanas kritēriji ir apstiprināti līdz Ministru kabineta noteikumu par SAM vai tā pasākuma ieviešanu iekļaušanai izskatīšanai Ministru kabineta sēdē, rosinām izvērtēt iespējas projektu iesniegumu atlases nolikuma izstrādi uzsākt negaidot Ministru kabineta noteikumu spēkā stāšanās dienu, lai tādejādi optimizētu laiku projektu iesniegumu atlases nolikuma izstrādei un saskaņošanai. | CFLA apliecina, ka atlases nolikuma izstrādi un saskaņošanu veic iespējami īsākos termiņos. Gadījumos, kad vērtēšanas kritēriji ir savlaicīgi apstiprināti UK, darbs pie atlases nolikuma izstrādes tiek uzsākts, negaidot MK noteikumu spēkā stāšanās dienu, tomēr jāuzsver, ka atlases nolikums un tā pielikumi lielā mērā tiek balstīti uz vērtēšanas kritērijos un to piemērošanas metodikā sniegtās informācijas, līdz ar to nav iespējams pabeigt dokumentu izstrādi un uzsākt to saskaņošanu pirms kritēriju apstiprināšanas UK. Aicinām IZM pēc vērtēšanas kritēriju apstiprināšanas UK iespējami īsā termiņā atsūtīt precizētu kritēriju piemērošanas metodiku, kā arī ievērot saskaņošanas procesā norādītos termiņus komentāru un priekšlikumu sniegšanai. |
| 1. Lai paātrinātu Eiropas Savienības struktūrfondu ieviešanu, aicinām Vadošo iestādi iespējami ātri izskatīt jautājumu par iespējām izstrādāt vienotas (horizontālas) vienas vienības izmaksu metodikas (piemēram, tādām izmaksu pozīcijām kā iekšzemes komandējumu un darba braucienu izmaksas (dienas) un transporta izmaksas (km)). | Šobrīd VI sadarbībā ar CFLA apkopo dažādu izmaksu pozīciju datus. Ja indikatīvo datu aprēķinu rezultātā aprēķinātās likmes būs reālas un izmantojamas, tad par konkrēto izmaksu pozīciju tiks lemts izstrādāt vienkāršoto izmaksu metodiku.  AI ir aicinātas izvērtēt iespējas izstrādāt kādu no vienkāršoto izmaksu metodikām, lai intensificētu finansējuma izmantošanu savā atbildībā esošajos SAM. |
| **Labklājības ministrija** | |
| 1. Informē, ka regulāri tiek pārskatīti SAM īstenošanas nosacījumi, veicot atbilstošus grozījumus SAM MKN. **Šobrīd saskaņošanā pēc izsludināšanas VSS ir grozījumi 9.1.4.2.[[6]](#footnote-6), 9.2.2.1.[[7]](#footnote-7) un 9.3.1.2.[[8]](#footnote-8)**pasākuma ieviešanas nosacījumos. | AI veic nepieciešamās darbības ES fondu investīciju projektu ieviešanas paātrināšanai. |
| 1. Apzinot finansējuma saņēmēju viedokli un analizējot atbalsta ieviešanas gaitu, **LM tuvākajā laikā plāno virzīt izmaiņas 7.3.2.SAM[[9]](#footnote-9), 9.1.1.1.[[10]](#footnote-10), 9.1.1.3.[[11]](#footnote-11), 9.1.4.1.[[12]](#footnote-12), 9.2.1.1.[[13]](#footnote-13) un 9.3.1.1.[[14]](#footnote-14)** pasākuma MK noteikumos. LM pārziņā esošo SAM ietvaros ir apstiprināti visi projektu iesniegumu atlases kritēriji. Gadījumā, ja tiks atbalstīta jaunā 9.2.2.3.[[15]](#footnote-15)pasākuma izveide, LM projektu iesniegumu vērtēšanas kritēriju izstrādē ņems vērā nepieciešamību izstrādāt tādas prasības, kas neradītu kavēšanos projektu īstenošanā. | AI veic nepieciešamās darbības ES fondu investīciju projektu ieviešanas paātrināšanai.  VI iesaiste šobrīd nav nepieciešama. |
| 1. Vērš uzmanību, ka, **iespējams, tuvākajā laikā tā varētu lūgt vadošās iestādes iesaisti jautājumā par integrēto teritoriju investīciju finansējumu 9.3.1.1.pasākumā**, ja pēc tehniskajām sanāksmēm (š.g. septembrī) par reģionālo deinstitucionalizācijas plānu izstrādi 9.2.2.1.pasākuma ietvaros sarunās ar lielajām pilsētām tiks identificēti kādi jautājumi/problēmas. | VI ir gatava arī turpmāk sniegt visu nepieciešamo atbalstu konsultācijās, ja būs nepieciešama šāda vajadzība. |
| **Valsts kanceleja** | |
| 1. Nav nepieciešams un netiks pārskatītas prasības Ministru kabineta noteikumos par SAM īstenošanu, jo nav identificētas konkrētas noteikumu normas, kuras tiešā veidā ietekmē vai veicina investīciju plūsmas progresa kavēšanos projektu ieviešanas fāzē. | AI veic nepieciešamās darbības ES fondu investīciju projektu ieviešanas paātrināšanai.  VI iesaiste šobrīd nav nepieciešama. |
| 1. AI ir ieinteresēta dialogā ar Finanšu ministriju kā Eiropas Savienības fondu vadošo iestādi (turpmāk – VI) (skatīt 25.08.2017. vēstuli Nr. 58/SAN-1086) rast labākos risinājumus mācību telpu un aprīkojuma izmaksu attiecināšanai lielākā finansējuma saņēmēja - Valsts administrācijas skolas īstenotajiem projektiem. Šobrīd ir iespējami divi izmaksu attiecināšanas varianti – sadalāmās izmaksas vai vienkāršotās izmaksas. Nepieciešamības gadījumā AI ir gatava izstrādāt vienkāršoto izmaksu metodiku iepriekšminētajām izmaksu pozīcijām vai attiecīgi vienoties par sadalāmo izmaksu piemērošanas principiem ar finansējuma saņēmēju, bet no VI puses būtu svarīgi saprast prasības (ja tiek izstrādāta vienkāršoto izmaksu metodika) kā arī vienoties par risinājumu, kurš prasa iespējami mazākus administratīvos resursus no finansējuma saņēmēja un AI puses. | Pēc AI ierosinājuma VI ir gatava diskusijām, lai vienotos par labāko risinājumu, kurš prasītu iespējami mazākus administratīvos resursus no finansējuma saņēmēja un AI puses. |
| 1. Vairākiem finansējuma saņēmējiem galvenie šķēršļi projektu finansējuma plūsmas intensificēšanai joprojām ir saistīti ar iepirkumu procedūru veikšanu. Ikdienā konsultācijas par šo tēmu ir fragmentāras un nepietiekamas, jo no CFLA puses pārsvarā tiek sniegtas konsultācijas par aktuālajiem problēmjautājumiem vai identificētas kļūdas, bet nepietiekamā apmērā tiek ieguldīti resursi, lai veicinātu finansējuma saņēmēju izglītošanu un kopēju izpratni par efektīvākajiem iepirkumu procedūru īstenošanas veidiem un apmainītos ar labo praksi finansējuma saņēmēju starpā dažādās nozarēs un SAM jau preventīvi novēršot iespējamās kļūdas un kavēšanos projektu iepirkumu virzībā. AI ieskatā zināšanas par efektīvu iepirkumu procesa organizēšanu daļēji risinātu arī kapacitātes problēmas projektu administrēšanā un nodrošinātu investīciju plūsmas intensificēšanu. AI rosina VI, CFLA un IUB izveidot konsultatīvo forumu, kurš regulāri sniegtu juridisko atbalstu konsultāciju/semināru veidā finansējuma saņēmējiem par iepirkumu organizēšanas labo praksi. AI uzskata, ka lietderīgi šajos semināros būtu uzstāties ne tikai CFLA un IUB ekspertiem, bet arī finansējuma saņēmējiem un nevalstiskajām organizācijām, kuru realizētie iepirkumi vai ieguldījums iepirkumu procedūru procesa efektivitātes veicināšanā tiek uzskatīts par labo praksi. Viens no finansējuma saņēmējiem (Valsts kanceleja) rosina pat iet tālāk un izvērtēt starpresoru un iestāžu sadarbību, centralizējot iepirkumu funkciju, veicot centralizētus iepirkumus identisku pakalpojumu gadījumā, piemēram veicot centralizētus iepirkumus semināru un konferenču organizēšanas tehniskajam atbalstam un saturiskajam nodrošinājumam tādējādi ietaupot valsts finanšu un cilvēkresursus, kuri tiek veltīti identisku administratīvo prasību/darbību izpildei katrā institūcijā/resorā iepirkumu procedūras nodrošināšanai. | Šis jautājums galvenokārt adresējams IUB un CFLA, kas sniedz konsultācijas par iepirkumu jautājumiem un organizē arī mācības gan iestādēm, gan finansējuma saņēmējiem. Iestāžu līmenī jau ilgstoši darbojas IUB organizēta iepirkumu pirmspārbaužu veikšanas, konstatēto problēmu risināšanas un pirmspārbaužu veikšanas metodikas aktualizēšanas darba grupa, kurā tiek izskatīti gan vispārīgi iepirkumu jautājumi un aktualitātes, gan arī konkrēti gadījumi. Visi darba grupas sanāksmju protokoli ir pieejami ES fondu mājas lapā: <http://www.esfondi.lv/sanaksmju--protokoli-1>. Arī IUB mājas lapā ir apkopoti skaidrojumi un sniegtas atbildes uz biežāk uzdotajiem jautājumiem, un regulāri tiek nodrošināti semināri par iepirkumu tēmu. Var rosināt IUB pieaicināt uz šiem semināriem arī finansējuma saņēmējus un NVO pārstāvjus ne tikai kā klausītājus, bet kā lektorus. |
| 1. Lai atvieglotu 3.4.2.SAM projektu darbību īstenošanu saistībā ar apmācību nodrošināšanu, AI rosina pilnībā atteikties no prasības veikt tirgus izpēti lektoru/ekspertu pakalpojumu zemsliekšņu iepirkumiem. Šāda tirgus izpēte šobrīd lielākoties ir formāla, procesu kavējoša un mācību pakalpojumu lektoru iepirkumu jomā nevar piemērot zemākās cenas iepirkuma principu, ja ir mērķis saņemt kvalitatīvu mācību pakalpojumu. Kā pamatojošie dokumenti lektoru/ekspertu pakalpojuma iegādes pamatojumam zemsliekšņu iepirkumu gadījumā, AI ieskatā būtu pietiekami ar lektora CV un finansējuma saņēmēja īsu raksturojumu kāpēc izvēlēts attiecīgais lektors. | Jautājums būtu diskutējams un vienošanās panākama IUB organizētajā iepirkumu pirmspārbaužu darba grupā, kurā iesaistās gan IUB, gan VI, gan AI un SI pārstāvji. 2017.gada 30.augusta sanāksmē tika skatīts jautājums par sliekšņa noteikšanu, līdz kuram tirgus izpēti varētu neveikt, ņemot vērā no vairākām pašvaldībām saņemtos iebildumus (skat. sanāksmes protokola Nr.22 4.punktu: <http://www.esfondi.lv/sanaksmju--protokoli-1>). Saskaņā ar sanāksmē panākto vienošanos kā risinājums minētajai situācijai tiek piedāvāta iespēja finansējuma saņēmējam nedokumentēt tirgus izpēti, ja iepirkuma līgumcena nepārsniedz 250 *euro* (ņemot vērā VI vadlīnijās Nr.2.7. “Vadlīnijas par finanšu korekciju piemērošanu, ziņošanu par Eiropas Savienības fondu ieviešanā konstatētajām neatbilstībām, neatbilstoši veikto izdevumu atgūšanu 2014.-2020.gada plānošanas periodā” norādīto, ka “SI var neatgūt neatbilstoši veiktos izdevumus, ja summa, ko neatgūst no FS, nepārsniedz 250 *euro* un to nebija iespējams iepriekš ieturēt no projekta maksājuma pieprasījuma”). Ja iepirkuma paredzamā līgumcena ir virs 250 *euro*, tirgus izpēti nepieciešams dokumentēt, vienlaikus tirgus izpēte varētu netikt dokumentēta gadījumā, ja finansējuma saņēmējs ir secinājis, ka tirgus dalībnieku skaits ir nepietiekams, lai būtu objektīvi iespējams veikt tirgus izpēti, tomēr šādā gadījumā finansējuma saņēmējam jāspēj sniegt attiecīgu pamatojumu (ja pārbaudes veicējs to šaubu gadījumā ir pieprasījis) par apstākļiem, kādēļtirgus izpēte nav veikta. |
| 1. Sadarbojoties AI, CFLA un VI būtu lietderīgi apsvērt iespējas un papildināt Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā ar skaidri noteiktiem izmaksu sadales principiem dažādām izdevumu pozīcijām (piem., kafijas pauzēm, pasniedzējiem, tehniskajam personālam, mutiskiem un rakstiskiem tulkojumiem, kancelejas precēm u.tml.) starp vairākiem līdzfinansētājiem, piemēram, ja mācības projekta ietvaros līdzfinansē vairāki projekti vai vairākas iesaistītās iestādes. CFLA šobrīd ir sniegusi nozīmīgu atbalstu un lielu ieguldījumu konsultāciju sniegšanā par iepriekšminēto tēmu, tomēr tā kā jautājums ir aktuāls vairākos SAM/projektos/iestādēs, t.sk. skar amatpersonas/iestādes, kas strādā tikai ar valsts budžeta resursiem, AI rosinātu ar attiecīgiem skaidrojumiem papildināt arī vadlīnijas, kas nodrošinātu efektīvāku organizatorisko darbu pie šāda veida pasākumiem un taupītu CFLA un finansējuma saņēmēju cilvēkresursu ieguldījumu konsultāciju sniegšanā un abpusējas izpratnes panākšanā. | Vadlīnijās attiecināmo un neattiecināmo izmaksu noteikšanai 2014.-2020.gada plānošanas periodā ir ietverti vispārīgi izmaksu attiecināmības nosacījumi, neiekļaujot specifiskus piemērus un gadījumus, ņemot vērā, ka tie katrā situācijā var būt atšķirīgi un tikai dažu izdevumu pozīciju iekļaušana var radīt pārpratumus. Katra atsevišķā SAM ietvaros atbilstoši tā specifikai detalizētāki nosacījumi ir atrunājami MK noteikumos par SAM īstenošanu.  Vadlīniju aktuālākā versija tika apstiprināta 2017.gada 11.jūlijā, un vadlīniju saskaņošanas procesā netika saņemti šādi ierosinājumi no AI. Ja ir konkrēts ierosinājums un pamatojums šāda papildinājuma iekļaušanai, VI to izvērtēs nākamajā vadlīniju aktualizēšanas reizē. |
| **Veselības ministrija** | |
| 1. Informē, ka ir pārskatījusi SAM ieviešanas nosacījumus, un **plāno veikt grozījumus 9.2.4.SAM[[16]](#footnote-16) ar mērķi samazināt administratīvo slogu** gan finansējuma saņēmējiem, gan administrējošām iestādēm, tādējādi atvieglojot un paātrinot projektu ieviešanu. VM plāno grozījumus izsludināt VSS 07.09.2017. | AI veic nepieciešamās darbības ES fondu investīciju projektu ieviešanas paātrināšanai. |
| 1. Iesniegs DP grozījumu priekšlikumus, kas paredz samazināt snieguma ietvara finanšu rādītājus VM pārziņā esošo 9.PV ESF un ERAF SAM; | Jautājums izskatīts KDG 2017.gada 24.oktobra sēdē, kā arī uzsākta attiecīgu DP grozījumu priekšlikumu neoficiāla saskaņošana ar EK. |
| 1. Tiek meklēts risinājums 9.3.2.SAM[[17]](#footnote-17) 3.kārtas (mazās slimnīcas) finansējuma problēmu risināšanai, kur nepietiekama finansējuma dēļ nevar izsludināt projektus par pilno summu, ņemot vērā, ka šajā kārtā tiek piemērota 9.3.2.SAM snieguma ietvara finanšu rezerve; | Jautājums izskatīts KDG 2017.gada 24.oktobra sēdē, paredzot atļaut 9.3.2.SAM noteiktās rezerves izmantošanu, lai nodrošinātu 9.3.2.SAM 3.kārtas uzsākšanu. Vienlaikus uzsākta 9.3.2.SAM 3.kārtas (mazās slimnīcas) īstenošanas MK noteikumu saskaņošana. |
| 1. Līdz 31.12.2017. VM jāizstrādā informatīvais ziņojums par papildu nepieciešamo publisko finansējumu 9.3.2.SAM III un IV līmeņa slimnīcu infrastruktūras attīstībai 9.3.2.SAM 1. un 2.kārtas (lielās slimnīcas un Stradiņi) projektu atlases ietvaros. | VI pieņem zināšanai. |
| **Vides aizsardzības un reģionālās attīstības ministrija** | |
| 1. Informē, ka nodrošina regulāru komunikāciju ar projektu iesniedzējiem un, ka **jau ir pārskatījusi SAM ieviešanas nosacījumus un veikusi nepieciešamos grozījumus, lai atvieglotu projektu īstenošanu, piemēram 3.3.1.SAM**[[18]](#footnote-18)**un 5.6.2.SAM**[[19]](#footnote-19) **iestrādāti labvēlīgāki nosacījumi projektu iesniedzējiem** attiecībā uz projekta iznākuma rādītājiem, grozījumi paplašina arī valsts atbalsta kumulācijas iespējas, paredz vairākas darbības, kuras var veikt pirms projekta iesnieguma iesniegšanas | AI veic nepieciešamās darbības ES fondu investīciju projektu ieviešanas paātrināšanai.  VI iesaiste šobrīd nav nepieciešama. |
| 1. Informē, ka **nesabalsta LLPA priekšlikumu**[[20]](#footnote-20) **mazināt nosacījumus projekta gatavības pakāpei, ņemot vērā**:  * **iepriekšējā ES fondu perioda 2007.-2013.gada plānošanas perioda pieredzi**, īstenojot pilsētvides projektus; * kā arī apstiprinot projektu, kurā plānotās būvniecības darbības ir ar zemu gatavības pakāpi, **palielinās neparedzēto izdevumu un neatbilstoši veikto izdevumu risks**, jo projekta iesnieguma vērtēšanas laikā nav iespējams pietiekami novērtēt izmaksu pozīciju attiecināmību; * projektā ar zemu gatavības pakāpi nav iespējams pietiekami skaidri noteikt darbību rezultātus (kas ir īpaši svarīgi tai projekta daļai, uz kuru ir attiecināmi valsts atbalsta nosacījumi), jo, sākotnēji plānotais darbību kopums pēc būvniecības tehniskās dokumentācijas izstrādes var mainīties un **valsts atbalsta projektam nav pieļaujama finansējuma palielināšana vai papildus darbību veikšana**; * projektu īstenošanas prakse liecina, ka, iesniedzot projekta iesniegumu, kurā plānotās būvniecības darbības ir zemā gatavības pakāpē, **pastāv lielāka iespēja, ka projekta īstenošanas termiņš tiks pagarināts**. | VI pieņem zināšanai. |
| **Tieslietu ministrija** | |
| 1. Informē, ka ir pārskatījuši savu SAM ieviešanas nosacījumus un līdz 2017.gada 1.novembrim plāno izsludināt VSS 9.1.2.[[21]](#footnote-21) un 9.1.3.SAM[[22]](#footnote-22) MKN grozījumus | AI veic nepieciešamās darbības ES fondu investīciju projektu ieviešanas paātrināšanai. |
| **Zemkopības ministrija** | |
| 1. Informē, ka jau ir veikusi nosacījumu pārskatīšanu un veikusi nepieciešamos grozījumos normatīvajos aktos. | AI veic nepieciešamās darbības ES fondu investīciju projektu ieviešanas paātrināšanai.  VI iesaiste šobrīd nav nepieciešama. |
| 1. **ZM papildus** **norāda, ka** būtu **nepieciešams priekšfinansēt** (Likumā Par valsts budžetu kārtējam gadam paredzēt finansējuma piešķiršanu) **ekspertu, izpētes, būvniecības ieceres, būvprojekta minimālā sastāvā, projekta iesnieguma u.c. dokumentu sagatavošanai pirms līguma slēgšanas par projekta īstenošanu**, tādejādi ietaupot ar Meliorācijas likumu deleģētiem valsts pārvaldes uzdevumiem iedalītos valsts budžeta līdzekļus | Gadījumos, kad SAM ietvaros kādas izmaksas nepieciešams priekšfinansēt ātrāk, tad saskaņā ar VI vadlīnijās noteikto, anotācijā ir jāsniedz pamatojums un MK noteikumu projektam nepieciešams pievienot MK protokollēmuma projektu, kas nosaka finanšu plūsmas pirms projekta apstiprināšanas nodrošināšanas nosacījumus, kā arī atbildīgās iestādes pienākumus un atbildību. |
| 1. **ZM papildus** **ierosina, ka nepieciešams priekšfinansējums ZMNĪ projekta vadības darbinieku atalgojumam** un nepieciešams vienkāršot darba laika uzskaiti un atskaitīšanās kārtību, paredzot iesniegt kopīgu atskaiti par iesaistītajiem darbiniekiem un to projektos nostrādāto darba laiku pirms projekta iesnieguma apstiprināšanas CFLA; | Ierosinām AI izvērtēt iespēju izstrādāt vienas vienības izmaksu metodiku, kurā tiktu noteiktas projekta vadības personāla atalgojuma likmes, kas būtiski atvieglotu un vienkāršotu atskaitīšanos par reāli nostrādāto darba laiku projektā. |
| 1. **ZM papildus** **norāda, ka jāparedz finansējums bebru veidoto aizsprostu nojaukšanai ūdensnoteku apsekošanas un izpētes laikā**, līdz ar to tiks uzlabota arī projektēšanas darbu kvalitāte un izpildes ātrums. | Aicinām ZM izvērtēt konkrētajā SAM paredzēt iespēju nepieciešamo finansējumu bebru veidoto aizsprostu nojaukšanai iekļaut atbalstāmajās darbībās. |

1. 1.2.1.1.pasākums "Atbalsts jaunu produktu un tehnoloģiju izstrādei kompetences centru ietvaros" [↑](#footnote-ref-1)
2. 1.2.1.2.pasākums “Atbalsts tehnoloģiju pārneses sistēmas pilnveidošanai” [↑](#footnote-ref-2)
3. 1.2.1.4. pasākums “Atbalsts jaunu produktu ieviešanai ražošanā” [↑](#footnote-ref-3)
4. 1.2.2.3. pasākums “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” [↑](#footnote-ref-4)
5. <https://likumi.lv/ta/id/293315-grozijumi-ministru-kabineta-2016-gada-12-julija-noteikumos-nr-460-darbibas-programmas-izaugsme-un-nodarbinatiba-8-3-4-specifisk>...; <https://likumi.lv/ta/id/292909-grozijumi-ministru-kabineta-2016-gada-30-augusta-noteikumos-nr-589-darbibas-programmas-izaugsme-un-nodarbinatiba-8-3-2-specifis>... [↑](#footnote-ref-5)
6. 9.1.4.2.pasākums “Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana” [↑](#footnote-ref-6)
7. 9.2.2.1.pasākums “Deinstitucionalizācija” [↑](#footnote-ref-7)
8. 9.3.1.2.pasākums “Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” [↑](#footnote-ref-8)
9. 7.3.2.SAM “Paildzināt gados vecāku nodarbināto darbspēju saglabāšanu un nodarbinātību” [↑](#footnote-ref-9)
10. 9.1.1.1.pasākums “Subsidētās darbvietas nelabvēlīgā situācijā esošiem bezdarbniekiem” [↑](#footnote-ref-10)
11. 9.1.1.3.pasākums “Atbalsts sociālajai uzņēmējdarbībai" [↑](#footnote-ref-11)
12. 9.1.4.1.pasākums “Profesionālā rehabilitācija” [↑](#footnote-ref-12)
13. 9.2.1.1.pasākums “Profesionāla sociālā darba attīstība pašvaldībās” [↑](#footnote-ref-13)
14. 9.3.1.1.pasākums “Pakalpojumu infrastruktūras attīstība deinstitucionalizācijas plānu īstenošanai” [↑](#footnote-ref-14)
15. 9.2.2.3.pasākumu plānots veidot deinstitucionalizācijas īstenošanai attiecībā uz bērniem ar funkcionāliem traucējumiem; [↑](#footnote-ref-15)
16. 9.2.4.SAM “Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem” 9.2.4.1.pasākums “Kompleksi veselības veicināšanas un slimību profilakses pasākumi” un 9.2.4.2.pasākums “Pasākumi vietējās sabiedrības veselības veicināšanai un slimību profilaksei” [↑](#footnote-ref-16)
17. 9.3.2.SAM “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” (turpmāk – SAM 9.3.2.) trešā kārta [↑](#footnote-ref-17)
18. 3.3.1.SAM “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” [↑](#footnote-ref-18)
19. 5.6.2.SAM “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” [↑](#footnote-ref-19)
20. Latvijas Lielo pilsētu asociācijas 2017. gada 24. jūlija vēstule Nr.5-1/217 “Par projektu iesniegumu vērtēšanas kritēriju pārskatīšanu”. [↑](#footnote-ref-20)
21. 9.1.2.SAM “Palielināt bijušo ieslodzīto integrāciju sabiedrībā un darba tirgū”; [↑](#footnote-ref-21)
22. 9.1.3.SAM “Paaugstināt resocializācijas sistēmas efektivitāti”; [↑](#footnote-ref-22)